ОТЧЕТ ЗА 2021г.

През месец януари, беше прекарана вода в сградата на Читалището.

За целта бе използвано старо мазе под стълбището, което след основен ремонт бе превърнато в санитарен възел.

Бе сменена вратата на помещението, закупена бе тоалетна чиния с мивка и други санитарни принадлежности.

Бе изкопан канал за обратната вода до намиращата се наблизо шахта.

Бяха сменени пожарогасителите на Читалището, поради изтичане срока на годност.

На 19 февруари в библиотеката на Читалището бе отбелязан 148 години от обесването на Васил Левски с кратка програма и рецитал от ученици от селото.

С децата от група „ Вълшебно детство“ и много други деца бяха направени мартенички за кметство, училище, магазини и други сгради.

Закупихме прежда и плат за аранжиране на центъра на селото за 1-ви март.

Бе закупена украса за Великден и бе украсено фоайето на Читалището.

Читалището и библиотеката отбелязаха 24-ти май, Ден на славянската писменост и култура с рецитал изнесен от децата на с.Иганово в библиотеката.

На 1-ви юни Читалището и библиотеката организираха празник по случай Деня на детето.

Закупихме пастели, тебешири, свирки и шапки за игрите на децата. Имаше много лакомства и награди за победителите в игрите. За празника закупихме две арки и много балони за аранжировка на фоайето и сцената на Читалището.

Тортата бе осигурена от кметството на с.Иганово

Направена бе регистрация на Библиотеката, която не беше правена повече от 10 години.

Закупихме рутер и компютър, които изгоряха от токов удар.

На 15 юни бе организиран турнир по белот в селото. Бяха раздадени награди за 1-во 2-ро и 3-то място.

На 31 юли Читалището организира екскурзия до гр.Копривщица и с. Чавдар. Посетихме „Люртовата къща“, Къща музей „Г. Бенковски“ къща музей „Л.Каравелов“, къща музей „Д.Дебелянов“ и къща музей „Т.Каблешков“ .

В с. Чавдар посетихме Археологически парк „Тополница“ с комплекс от параклис спортен атракцион и „Неолитни жилища“.

На 22 септември НЧ „Светлина – 1931г“ с. Иганово отбеляза Деня на Независимостта на България с посещение на град Велико Търново, спектакъла „Звук и Светлина“ на крепостта „ Царевец“ по случай 113г. от Независимостта на България.

На 17 декември Читалището и библиотеката организираха конкурс във фоайето на сградата конкурс за Коледни картички, рисунки, украса за елха и сурвачки.

На 23 декември по случай Коледните и новогодишни празници посетихме училище „Васил Левски“ в с.Иганово. Бе изнесена музикална програма от децата с много песни, танци и забавления. От Читалището подарихме на всяко дете торбичка с лакомства.